 Уважаеми колеги, историческата памет за тоталитарното минало е тема, към която трябва да се подхожда деликатно и от необходимата дистанция на времето. Особено, що се отнася до времето на комунизма в държави от бившия източен блок, като България, например. Спомените за този период от българската история са все още живи и смятам, че когато комунизма се изучава в училище от днешното поколение, то историческият прочит трябва да бъде обективен, а не идеологизиран и политизиран.